Laranžal do Žari
Laranžal do Žari (port. Laranjal do Jari) – miestas ir savivaldybė Brazilijos šiaurės rytuose, Amapos valstijoje, 180 km į pietvakarius nuo Makapos. Išsidėstęs kairiajame Žari krante, priešais Monte Duradą (Paroje, jungia kelto linija). Yra oro uostas, plentas link Makapos. Maisto (palmių aliejaus, sulčių, riešutų) pramonė. Savivaldybės plotas – 30 972 km² (didžiausia valstijoje), gyventojų skaičius – 52 302 (2021 m.). Kita didesnė gyvenvietė: Agva Branka do Kažari.